इस बीच हजारा लोगों के लिए स्थिति और खराब होती जा रही है. ह्यूमन राइट्स वॉच के एशिया निदेशक ब्रैड एडम्स के मुताबिक, "हजारा समुदाय के लोगों के लिए कोई रास्ता, कोई अस्पताल, कोई स्कूल और कोई दुकान सुरक्षित नहीं है." मानवाधिकार संगठन का अनुमान है कि 30,000 हजारा पाकिस्तान छोड़ कर भाग चुके हैं. इसकी वजह से क्वेटा में मानव तस्करी भी बढ़ रही है क्योंकि वे मानव तस्करों को भारी पैसे देकर ऑस्ट्रेलिया या यूरोप भागना चाहते हैं.